Diari Oficial de la Generalitat Valenciana


Sumari del DOGV 4197, del 25-02-2002 (2002/1829)

RESOLUCIÓ de 14 de febrer de 2002, del sotssecretari de Política Pressupostària i Tresor de la Conselleria d'Economia, Hisenda i Ocupació, per la qual es deleguen funcions en matèria de personal.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4197

Data del DOGV
:   25-02-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/1829


Data del document
:   14-02-2002

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * delegació de poders
    * personal

RESOLUCIÓ de 14 de febrer de 2002, del sotssecretari de Política Pressupostària i Tresor de la Conselleria d'Economia, Hisenda i Ocupació, per la qual es deleguen funcions en matèria de personal. [2002/F1829]
  
Mitjançant el Decret 90/2001, de 22 de maig, el Govern Valencià aprovà el Reglament Orgànic i Funcional de la Conselleria d'Economia, Hisenda i Ocupació, en el qual s'efectua una nova organització dels centres directius, com a conseqüència de la posada en funcionament del Servei Valencià d'Ocupació i Formació (Servef).
  
En aquest reglament es recull l'existència de la Sotssecretaria de Política Pressupostària i Tresor. La Llei de Govern Valencià, en l'article 74, estableix entre les funcions del sotssecretari la d'exercir la direcció de tot el personal de la conselleria. Raons d'eficàcia administrativa aconsellen que aquestes funcions pròpies del sotssecretari siguen delegades en altres òrgans que puguen exercir aquestes atribucions.
  
Per tot això, el sotssecretari de Política Pressupostària i Tresor de la Conselleria d'Economia, Hisenda i Ocupació, d'acord amb el que preceptuen els articles 68 i 74 de la Llei 5/1983, de 30 de desembre, de Govern Valencià, resol:
  
Primer
  
Delegar en la Secretaria General de la Conselleria d'Economia, Hisenda i Ocupació totes les competències que, en matèria de personal i inspecció de serveis, li concedeix la normativa vigent, sense perjudici del que disposen els punts següents de la present resolució.
  
Segon
  
Delegar en les direccions territorials les facultats atribuïdes per la normativa vigent en matèria d'horaris de treball, permisos, llicències i vacances, corresponents al personal destinat en les respectives direccions territorials.
  
Tercer
  
La delegació de facultats a què es refereix la present resolució s'entén sense perjudici que, en qualsevol moment, els òrgans delegants puguen demanar el coneixement i la resolució de qualsevol assumpte o expedient dels compresos en aquesta.
  
Quart
  
Sempre que es faça ús de la delegació de funcions contingudes en la present resolució s'haurà de fer constar aquest aspecte, segons estableix l'article 68 de la Llei de Govern Valencià i 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Cinqué
  
Queden derogades totes les disposicions d'inferior o igual rang que s'oposen al que preveu aquesta resolució, i en particular queda derogada la Resolució de 5 de juliol de 2000, conjunta del sotssecretari de Política Pressupostària i Tresor i del sotssecretari d'Ocupació, de la Conselleria d'Economia i Hisenda, per la qual es deleguen les funcions que a aquests els corresponen en matèria de personal (DOGV núm. 3.796, de 19.07.2000).
  
Sisé
  
La present resolució entrarà en vigor el dia de la publicació en el Diari Oficial de la Generalitat Valenciana.